Dienvidslāvijas futbola izlase

Dienvidslāvijas futbola izlase bija nacionālā futbola komanda, kas pārstāvēja Dienvidslāvijas Karalisti un vēlāk Sociālistisko Dienvidslāviju starptautiskās futbola sacensībās laika posmā no 1920. līdz 1992. gadam, kad Dienvidslāvija sadalījās (Dienvidslāvijas Federatīvās Republikas izlasi skatīt pie Serbijas futbola izlases).

Dienvidslāvijas izlase kļuva par vienu no 13 valstu izlasēm kas 1930. gadā piedalījās pašā pirmajā Pasaules čempionātā, kurā iekļuva pusfinālā. 1962. gada Pasaules čempionātā Dienvidslāvijas izlase atkal iekļuva pusfinālā, ieņemot 4. vietu. Divreiz (1960. un 1968. gadā) izlase Eiropas čempionātos ieņēma 2. vietu. Sociālistiskās Dienvidslāvijas izlase beidza pastāvēt 1992. gadā, kad sadalījās Apvienotā Dienvidslāvija. Tagadējā Serbijas izlase gan līdz pat 2003. gadam turpināja startēt ar nosaukumu "Dienvidslāvijas futbola izlase", taču tā jau bija pavisam cita komanda, kas sastāvēja tikai no Serbijas un Melnkalnes futbolistiem. Sociālistiskās Dienvidslāvijas izlasē pārsvarā spēlēja serbi, horvāti un bosnieši.

Pasaules čempionātos 
 1930 - Pusfināls
 1934 - Nekvalificējās
 1938 - Nekvalificējās
 1950 - Grupu turnīrs
 1954 - Ceturtdaļfināls
 1958 - Ceturtdaļfināls
 1962 - 4. vieta
 1966 - Nekvalificējās
 1970 - Nekvalificējās
 1974 - 2. kārta
 1978 - Nekvalificējās
 1982 - Grupu turnīrs
 1986 - Nekvalificējās
 1990 - Ceturtdaļfināls
Dienvidslāvijas Karaliste (1930.-1938.), DSFR (1950.-1990.), DFR skatīt Serbijas izlasi

Eiropas čempionātos 
 1960 - 2. vieta
 1964 - Nekvalificējās
 1968 - 2. vieta
 1972 - Nekvalificējās
 1976 - 4. vieta
 1980 - Nekvalificējās
 1984 - Grupu turnīrs
 1988 - Nekvalificējās
 1992 - Kvalificējās, bet nepiedalījās starptautisko sankciju pret Dienvidslāvijas karu dēļ
DSFR (1960.-1992.), DFR skatīt Serbijas izlasi)

Bijušo Dienvidslāvijas republiku nacionālās izlases 
  Bosnija un Hercegovina
  Horvātija
  Maķedonija
  Melnkalne
  Serbija
  Slovēnija

Bijušās futbola izlases